*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*127. számú előterjesztés*

Bátaszék Város Önkormányzata Képviselő-testületének 2019. június 26-án,

16 órakor megtartandó ülésére

*a Bátaszéki Mikrotérségi Óvoda, Bölcsőde és Konyha 2019/2020. nevelési évében indítható csoportjaira és dolgozói létszámára vonatkozó javaslat véleményezése*

|  |
| --- |
| **Előterjesztő:** Simon Csabáné óvodaigazgató  **Készítette:** Simon Csabáné óvodaigazgató  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 06. 25.  KOIS Bizottság: 2019. 06. 24. |

***Tisztelt Képviselő-testület!***

A Mikrotérségi Óvoda és Bölcsőde (a továbbiakban: MOB) közös fenntartásáról szóló társulási megállapodás értelmében a Társulási Tanács hatáskörébe tartozik az adott évben, illetve az adott nevelési évben indítható bölcsődei, óvodai csoportok és az intézményi dolgozói álláshely számának meghatározása.

A fenntartói döntést megelőzően a társulásban részt vevő települések képviselő-testületei véleményt alkotnak a hivatkozott témában.

Jelen előterjesztés melléklete tartalmazza azokat az adatokat, melyek segítik a képviselő-testületek véleményének kialakítását a MOB 2019/2020. nevelési évében indítható csoportszámaira és dolgozói létszámára vonatkozóan.

A nemzeti köznevelésről szóló 2011. évi CXC. törvény 25. § (7) bekezdése szerint az óvodai csoportra megállapított maximális [létszám](https://www.optijus.hu/optijus/lawtext/1-A1100190.TV?tkertip=4&tsearch=l%c3%a9tsz%c3%a1m*&page_to=-1" \l "ws7) a nevelési év indításánál a fenntartó engedélyével legfeljebb húsz százalékkal átléphető.

Az igazgató fenti jogszabályhelyre hivatkozással kérelmezte a fenntartónál a bátaszéki óvodai csoportok maximális (25 fős) létszámhatárának megnövelését a lehetséges 20 %-kal a beiratkozások alapján várható gyermeklétszámra tekintettel, melynek elfogadását javasoljuk.

A központi költségvetés 2019. évben a májusi felmérés alapján 24,7 álláshely óvodapedagógust, 16 álláshely pedagógus szakképzettséggel nem rendelkező, óvodapedagógusok nevelő munkáját segítő alkalmazottat, gyermekétkeztetésnél 17,8 álláshelyet finanszíroz, ami összességében 58,5 álláshely.

A bölcsődei ellátásnál az állami támogatás fő mutató alapján kerül meghatározásra.

Az igazgató előterjesztés mellékletét képező javaslata szerint a dolgozói álláshelyek száma a korábbi nevelési évhez képest változatlan maradna.

Az intézményvezető a fenntartónak továbbá jelezte, hogy szükségessé vált a bölcsődei csoportba felvehető gyermekek életkori határának módosítása a korábbi másfél éves korról 20 hetes korra. Ezen változást az intézmény Szervezeti és Működési Szabályzatán kell átvezetni, melynek jóváhagyása a társulási megállapodás alapján a társulási tanács hatásköre.

A fentiekre figyelemmel az alábbi határozati javaslat elfogadását javasolom:

**H a t á r o z a t i j a v a s l a t :**

**a Bátaszéki Mikrotérségi Óvoda, Bölcsőde és Konyha 2019/2020. nevelési évében indítható csoportjaira és dolgozói létszámára**

Bátaszék Város Önkormányzatának Képviselő-testülete megtárgyalta a Mikrotérségi Óvoda, Bölcsőde és Konyha (a továbbiakban: MOB) 2019/2020. nevelési évében indítható csoportjairól és dolgozói létszámáról szóló előterjesztést, és az intézményt fenntartó társulási tanácsnak az alábbiakat javasolja:

1. a MOB intézményben a 2019/2020-as nevelési évben 12 napközis óvodai csoport – ezen belül 4 német nemzetiségi csoport –, valamint 2 bölcsődei csoport induljon,
2. a bátaszéki 9 óvodai csoport maximális, 25 fős létszámhatárának megnövelését a 2019/2020-as nevelési évben a lehetséges 20 %-kal engedélyezze, továbbá
3. a betölthető álláshelyeket az alábbiak szerint engedélyezze:
4. **óvoda:**

* 25 óvodapedagógus álláshely

(ebből 1 óvodavezetői álláshely; 18 bátaszéki óvodapedagógus,

2 alsónyéki óvodapedagógus,

2 pörbölyi óvodapedagógus,

2 alsónánai óvodapedagógus

álláshely)

* 12 dajka álláshely (9 Bátaszék, 1-1 Alsónána, Alsónyék és Pörböly)
* 1 óvodatitkári álláshely
* 3 pedagógiai asszisztens álláshely
* 1,5 konyhalányi álláshely
* 0,5 takarító álláshely
* 0,19 álláshely, mely a munkaidő kedvezményekből adódik az alábbiak szerint:
* közalkalmazotti tanács elnöke 1 fő 3 óra – 0,09 álláshely (1 fő óvodapedagógus)
* közalkalmazotti tanácstagok 2 fő 2-2 óra – 0,05x2=0,1 álláshely (2 fő alkalmazott)

összesen: 43,19 álláshely

1. **bölcsőde:**

- 4 kisgyermek gondozó- és nevelő álláshely

- 1 bölcsődei dajka álláshely

összesen: 5,00 álláshely

1. **konyha:**

- 14,5 Bátaszék

* 2,00 Pörböly

összesen: 16,5 álláshely

**INTÉZMÉNY MINDÖSSZESEN: 64,69 álláshely**

*Határidő*: 2019. június 30.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül*: MOB Társulási Tanács elnöke

MOB igazgatója, helyben

BKÖH pénzügyi iroda